Cursus honorum

Le cursus honorum (latino pro "curso de honores", o plus colloquialmente "scala de officios") esseva le ordine sequential de officios public tenite per politicos aspirante in le Republica Roman e le prime Imperio Roman. Illo esseva designate pro homines de rango senatorial. Le cursus honorum comprendeva un mixtura de postos de administration militar e politic; le premio ultime pro ganiar le election a cata grado in le sequentia esseva devenir un del duo consules in un anno determinate.

Iste regulas esseva alterate e flagrantemente ignorate in le curso del ultime seculo del Republica. Per exemplo, Gaio Mario teneva consulatos durante cinque annos consecutive inter 104 e 100 a.Ch. Ille esseva consul septe vices in total, serviente anque in 107 e 86. Officialmente presentate como opportunitates pro servicio public, le officios deveniva frequentemente mere opportunitates pro auto-aggrandimento. Le reformas constitutional de Sulla inter 82 e 79 a.Ch. requireva un intervallo de dece annos ante de tener le mesme officio novemente pro un altere mandato.

Haber tenite cata officio al etate le plus juvene possibile (suo anno, in su anno) esseva considerate un grande successo politic. Per exemplo, perder un pretura a 39 annos significava que on non poteva devenir consul a 42 annos. Ciceron exprimeva un extreme superbia non solmente pro esser un novus homo (homine nove; comparabile a un homine qui se ha facite se ipse) qui deveniva consul malgrado que necun de su ancestres habeva unquam servite como consul, sed anque pro haber devenite consul in su anno.

*
Categoria:Derecto roman
Categoria:Governamento del Roma antique